José de Camargo Barros

**José de Camargo Barros** (1858–1906) var en brasiliansk katolsk biskop av São Paulo i Brasil.
## Liv og virke
### Bakgrunn
José de Camargo Barros var sønn av João Batista de Camargo Barros og Gertrudes de Assunção Camargo. Hans tidlige skolegang var i Itu og Sorocaba. I 1875 ble han tatt opp på jesuittkollegiet *San Luis* i Itu, hvorfra han ble sendt til bispedømmeseminaret i São Paulo i 1877.

### Prest
José de Camago Barras ble den 10. september 1882 viet til diakon for bispedømmet São Paulo. Den 11. mars 1883 ble han presteviet.
### Biskop av Curitiba
Den 16. januar 1894 utnevnte pave Leo XIII ham til første biskop av bispedømmet Curitiba, som var blitt opprettet to år tidligere. Han ble bispeviet av kardinalkollegiets camerlengo, kardinal Lucido Maria Parocchi, den 24. juni samme år, i kapellet i Pontificio Colegio Pío Latino Americano i Roma (det brasilianske kolleg var ennå ikke etablert); medkonsekrerende var biskopen av Goiás, Eduardo Duarte e Silva, og koadjutorbiskopen av São Paulo, Joaquim Arcoverde de Albuquerque Cavalcanti. Innsettelsen i embedet sted den 30. september 1894.

Han organiserte det nye bispedømmet ved å opprette menigheter, kapeller, skoler og broderskap. Han tilkalte ordensmenn fra verbittene nonner fra Kongregasjonene for de hellige engler og det hellige forsyn, og St. Josephsøstrene av Chambéry - de siste en kongregasjon som noen tiår tidligere også hadde etablert seg i Norge.

### Biskop av São Paulo
Pave Pius X utnevnte ham den 9. november 1903 til biskop av São Paulo. Innsettelsen i embedet fant sted den 24. april 1904.

I 1904 kronet han statuen av *Vår Frue av [[Aparecida]]* med en krone donert av prinsesse Isabella av Brasil. Opptatt som han var av presteskapets utdannelse reorganiserte han det biskopelige seminar og skilte det fra bispedømmets høyskole, som tiltrakk seg studenter som ikke var bestemt for kirkelige karrierer. Han etablerte juniorseminaret i Pirapora do Bom Jesus, reorganiserte menigheter og katekisme, og fremmet åndelige retretter for presteskapet. Han reorganiserte *Forbundet for katolske foreninger*, grunnlagt av erkebiskop Joaquim Arcoverde av Rio de Janeiro. Han innkalte til den andre bispedømmekongressen, som fant sted fra den 28. september til 2. oktober 1905.

Biskop José de Camargo Barros druknet den 4. august 1906 i Middelhavet utenfor Cabo de Palos ved Cartagena på den spanske østkyst ved den italienske passasjerdampskipet *[[SS Sirio (skip)|SS Sirio]]*s dramatiske skipbrudd. Det var seilt fra Genova via Barcelona og skulle videre fremfor alt med italienske utvandrere til søramerikanske destinasjoner og helt til Buenos Aires. Skipet gikk på noen skjær utenfor spanskeskysten.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Biskop *José de Camargo Barros* (1858-1906) *1894

## Referanser